АҞӘА, нанҳәа 7 - Sputnik. "Каскад-М" адиректор хада, ацшьаҭаркыҩ Аӡынба А.О. иганахь ала ашьаусҭҵаара мҩаԥысуеит аџьаԥҳаны закәаншьаҭада иаахәаны аҵәахразы, ахеиқәыршәақәа (патроны-аред.) ԥшаан анаплакы аҵакыраҿы, абри атәы аанацҳауеит Аԥсны ААР апресс-маҵзура.
Аус аматериалқәа рыла Аӡынбеи зхаҭара шьақәыргылам хаҿқәаки азин рымамкәа еиуиеԥшым агәыцә ирықәшәо аџьаԥҳаны аахәаны иҵәахны ирыман.
Анаплакы қьырала иаго Афырхацәа-аҳәаахьчаҩцәа рымҩаҿы иҟоу аҵәахырҭа аҵакыраҿы игылаз аидарамҩангагатә контеинерқәа аартын ашаҳаҭцәа рҿаԥхьа.
Иара убас шәаԥхьар ҟалоит:
- Ҩ-миллионк реиҳа апатронқәа рыԥшааит Аҟәа аргыларатә маҭәахәқәа рышьҭаҵарҭаҿы